På 'Salon de Paris' i 1882 udstillede Manet ud over ''Forår'' også et andet billede ''Un bar aux Folies Bergère'' ('En bar i Folies-Bergère', 96×130 cm, Courtauld Institute of Art, London).
Begge værker blev godt modtaget af kritikerne.
For Manet var det ikke en selvfølge, da hans billeder ofte var blevet afvist i årene før.
Billedet ''Efterår'' blev ikke udstillet i Manets levetid, men den portrætterede Méry Laurent kunne alligevel ses på salonen i 1882.
Hun ses – som også Jeanne Demarsy – blandt tilskuerne i baggrunden af billedet ''En bar i Folies-Bergère''.<ref>Méry Laurent er kvinden i den hvide kjole; Jeanne Demarsy sidder til højre ovenfor. Se Françoise Cachin: ''Herbst'' i Reunion of Museées Nationaux Paris og Metropolitan Museum of Art New York: ''Manet'', s. 478.</ref>
Efter billederne ''Forår'' og ''Efterår'' fulgte Manet ikke op på billedserien om årstiderne.
De sidste måneder før han døde i 1883 var han for syg til at færdiggøre serien.
Kunsthistorikeren Anne Coffin Hanson har antydet, at Manet havde tænkt på maleriet ''L'Amazone'' ('Amazone på blå grund') (Museo Thyssen Bornemisza, Madrid) som motiv til et maleri ''Sommer''.<ref>Anne Coffin Hanson: ''Manet and the modern tradition'', s. 86.</ref>
Billedet, som Henriette Chabot stod model for, kunne Manet ikke færdiggøre.
En erklæring fra Manets gudbarn [[Léon Leenhoff]] taler imidlertid imod denne tese.
Ifølge ham havde Manet tænkt sig Méry Laurent som model både til billederne ''Sommer'' og ''Vinter''.<ref>Ina Conzen: ''Edouard Manet und die Impressionisten'', s. 136.</ref>
Maleri Kultur